Šavo Odadžijan
<s>Shavarsh "Shavo" Odadjian (armenski: Շավո Օդադջյան; Erevan, 22. travnja 1974.) basist je alternativnog metal sastava System of a Down, te sastava Achozen.</s>

<s>Životopis</s>

<s>Život prije glazbene karijere 
Shavo Odadjian rođen je u Erevanu u Armeniji, gdje je proživio malen dio djetinstva.</s><s>Kasnije se preselio u Italiju na kraće vrijeme, a zatim u današnje prebivalište - Los Angeles (Kalifornija).</s><s>U mladosti, vrijeme je provodio skejtajući (što i danas voli raditi) te slušajući punk, rock i heavy metal glazbu.</s><s>Između ostalih, kao bendove koji su imali najveći utjecaj na njegov glazbeni razvoj i ukus, izdvojio je The Punk Angle, Bad Brains, Dead Kennedys, Kiss i Black Sabbath.</s>

<s>Odadjiana je uglavnom odgojila njegova baka, nakon čije se smrti, kako kaže, prestao svakodnevno moliti i počeo gubiti vjeru.</s><s>Pohađao je armensku srednju školu u Los Angelesu, koju su također pohađali Serj Tankian i Daron Malakian.</s>

<s>Karijera 
Osim što je radio u banci, bio je i menadžer benda Soil za kojeg je i svirao gitaru, a kasnije je postao stalan basist sastava, koji se preimenovao u System Of A Down.</s>

<s>No, prije nego što je upoznao današnje kolege iz Systema, pojavio se na MTV-ju, i to u videu za AC/DC-jevu pjesmu "Big Gun" zajedno s današnjim kalifornijskim guvernerom Arnoldom Schwarzeneggerom.</s><s>To je bilo 1993. godine, kad je Shavo imao 18 godina.</s><s>Shavo je i popularni DJ u L.A.-u i okolici, te je sudjelovao na događajima poput Rock/Dj Explosiona 2.3.2001. i The Roxyja u Hollywoodu.</s><s>Kao DJ, Shavarsh ima i svoj prepoznazljiv nadimak - DJ Tactic.</s><s>Također, sa Serjom surađuje na projektu SerArt, u koji je uključen i multiinstrumentalni glazbenik, Armenac Arto Tuncboyaciyan.</s><s>Sebe smatra vrlo vizualnom osobom.</s><s>Naime, režirao je neke video-spotove za SOAD ("Aerials", "Toxicity", "Question!" i "Hypnotize") i za sastav Taproot.</s><s>Surađuje s ekipom iz Wu-Tang Clana (System je s njima napravio demo pjesmu Shame).</s>

<s>Također je bio i izvršni producent sastava Abloom, projekta članova sastava Onesidezero, Snot i Soulfly.</s><s>Sa glazbenikom RZA iz Wu-Tang Clana je osnovao sastav Achozen, s kojim trenutačno snima prvi studijski album koji bi trebao biti objavljen u jesene 2009. godine.</s>

<s>Shavo ima i nešto filmskog iskustva.</s><s>2001. godine se pojavio u filmu Zoolander kao jedan od Hanselovih prijatelja.</s><s>Njegov omiljeni glumac je Christopher Walken, a izjavio je da je fasciniran okultizmom.</s>

<s>Osim što u Systemu svira bas, okušao se i kao vokal u nekim pjesmama, poput primjerice, Bounce.</s><s>Publika ga naprosto obožava.</s><s>Ima zanimljive i čudne pokrete, hod, geste rukama i izraze lica, što se najbolje može primijetiti u spotu za pjesmu Hypnotize.</s>

<s>Nije oženjen, kao ni ostale kolege iz benda.</s><s>Teški je pušač i često puši i na pozornici.</s><s>Njegovi zaštitni znakovi su jedinstvena brada, nokti lakirani u crno, visina (182 cm), ćelava glava i narukvice.</s>

<s>Vanjeke poveznice</s>

<s>Službena SOAD stranica
Hrvatska SOAD stranica 
Ursession projekt</s>

<s>Armenski muzičari
Američki multiinstrumentalisti
Američki rock gitaristi
Režiseri videospotova
Američki muzički producenti
Armenski umjetnici
Američki umjetnici</s>

